Exploatarea sezonierilor români în Europa: "Este o loterie / Contractul este acolo doar ca să nu zici că nu-l ai"
În toată Europa, munca agricolă este dependentă de migrație. Încă dinainte de aderarea la Uniunea Europeană, sezonierii români mergeau la culesul recoltelor în Spania sau Italia. Intrarea în blocul comunitar a deschis noi orizonturi, dar condițiile pe care muncitorii români le găsesc în țări precum Germania sunt departe de a fi perfecte. Lucrătorii agricoli se confruntă și astăzi cu condiții improprii de cazare, lipsa echipamentelor de protecție și furt salarial.